Zuma-bondgenote glo in opstand oor Gupta-bande | Maroela Media
Pres. Jacob Zuma se naaste politieke bondgenote het hom glo nou die rug gewys weens sy noue bande met die invloedryke Gupta-familie, het die Sunday Times berig.
Volgens die berig het dit Zuma geïsoleer en groeiende vyandigheid in ANC-kringe rakende die Guptas blootgelê. Daar is al 'n geruime tyd bespiegeling oor Zuma en van sy ministers se noue Gupta-bande.
Cosatu- en SAKP-leiers het egter verlede week hul irritasie met die Gupta-invloed te kenne gegee. Dit volg nadat Mosebenzi Zwane, minister van minerale hulpbronne, in Desember tydens 'n besoek aan Zurich met die uitvoerende hoof van Glencore vergader het, glo in 'n poging om 'n ooreenkoms te bewillig vir 'n maatskappy wat bande het met die Guptas om die Optimum-steenkoolmyn in Mpumalanga te koop.
Die myn is glo 'n week later aan die Gupta-familie verkoop. Die minister se teenwoordigheid by die vergadering is glo uiters ongewoon, het die Sunday Times berig. 'n Bestuurslid by Glencore het glo aan die koerant gesê die maatskappy is beïnvloed om die myn te verkoop.
Dit is sekerlik tyd dat die ANC wakker skrik om te sien Zuma speel met die land se toekoms, nie net 'n paar myne s'n nie.
Niks sal gebeur want dit sal net die verkeerde boodskap van verdeeldheid voor die verkiesing uitstuur. Al om n punt te wys is by die stembus maar soos in die verlede wat mense se en wat hulle by stembus doen is twee verskillende dinge. Ongelukkig is elke stem vir die ANC n bevestiging vir hulle dat wat hulle doen reg is, maak al die jaar by stempunt n verskil.
Hierdie man is darem maar ingekruip by die Guptas. Wonder watse deals hy nie nog beklink met hierdie lotte nie.
Dit is tyd dat JZ aangevat word oor al die onheilighede wat hy aanvang. Dit kan mos nie so aangaan nie. Hoekom klim die DA en Solidariteit in en ontbloot alles nie.
Die Guptas regeer en verteer hierdie land. Daar is geen integriteit of regverdigheid in hulle besigheids mondering nie. Die geld wat hulle moontlik onder die tafel deur betaal is kleingeld. En wie gaan die meeste daaronder ly? die armstes van die armes. Aan die ANC, raak onslae van die Guptas, dis vir julle eie beswil.